২০০৬ বিশ্বকাপ ফাইনালে ইতালির মার্কো মাতেরাজ্জিকে ঢুঁসো মারার সেই ছবি বিশ্বফুটবল ইতিহাসে চিরকালীন হয়ে গিয়েছে। জিনেদিন জিদানের লাল কার্দ দেখে মাঠ ছাড়ার সঙ্গেই বিশ্বকাপও হাতছাড়া হয়ে গিয়েছিল ফ্রান্সের। শুক্রবার মুম্বইয়ে এক অনুষ্ঠানে সাংবাদিক সম্মেলনে কিংবদন্তি ফুটবল ব্যক্তিত্ব জানালেন, সেদিন তিনি ঢুঁসো মেরে ভুলই করেছিলেন। জিদান বলেছেন, ‘‘২০০৬ সালে যা ঘটেছিল, তা নিয়ে আমি মোটেও গর্বিত নই। ওটা ভুল ছিল।’’ সেখানেই না থেমে চ্যাম্পিয়ন্স লিগজয়ী রিয়াল মাদ্রিদ ম্যানেজার বলেছেন, ‘‘আমার মতো আচরণ করার মতো পরামর্শ কোনও ফুটবলারকে দিইও না। তাদের বলি প্রতিপক্ষের প্ররোচনায় পা না দিয়ে নিজস্ব আবেগকে নিয়ন্ত্রণ করতে হবে। কিন্তু জীবনে এমনও কিছু ভুলও হয়ে যায়। তার থেকে শিক্ষা নিয়েই এগিয়ে যেতে হয়।’’
তাঁর দেশেই এবার ইউরো কাপ। ২০০০ ইউরো চ্যাম্পিয়ন ফ্রান্স দলের সেরা তারকা বলেছেন, ‘‘এবারের দলটা তরুণদের নিয়ে তৈরি। কিন্তু আমার বিশ্বাস, দেশের মাটিতে খেলার চাপ সামলে ওরা চ্যাম্পিয়ন হওয়ার ক্ষমতা রাখে।’’